તમારા વડવાંઓને પૂછશો તો તમને જાણવા મળશે કે એમના માટે સૂતર કાંતીને વસ્ત્રો પહેરવા એ ફેશનની નહીં પણ રોજિંદી અને સામાન્ય બાબત હતી. આ કપડામાં વધારે રંગ અને કેમિકલનો ઉપયોગ ન થવાને લીધે તેનું ટકાઉપણું વધારે હતું. કદાચ કોઇના ઘરમાં હજીય બા કે મમ્મીની જૂની કોટન સાડીઓમાંથી બનાવેલી ગાદલાની ખોળ એવીને એવી અકબંધ હશે. પહેલાના સમયમાં ઇકો ફ્રેન્ડલી ફેબ્રિક તરીકે કોટન જ કાપડ પ્રભુત્વ ભોગવતું હતું, પરંતુ ફેશન બદલાતા ફ્રેબિક જગતમાં પોલિએસ્ટર, લિનન,વપરાતું હતું હવે ક્રેયોન, શિફોન જેવા કૃત્રિમ રીતે બનતા કાપડનો વ્યાપ પણ વધ્યો. શરૂઆતમાં ફેશન પરસ્ત સ્ત્રીઓને આ બાબત ખૂબ પસંદ આવી,પરંતુ કૃત્રિમ ફેબ્રિકના કારણે ત્વચાને લગતી કેટલીક તકલીફો પણ વધવા માંડી એટલે ફરીથી લોકો કોટન અને અન્ય પ્રાકૃત્રિક રેસાઓ તરફ પાછા વળ્યાં.